Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 700/12/2202	Galanta, 27.7.2015
EEČ : 2-17-175-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 28.10.2013, spisová značka 2 Pv 700/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27. 08. 2012 v čase okolo 12.00 h na adrese svojho trvalého bydliska požiadal XXXXX, nar. XXXXX, trvale bytom XXXXX, XXXXX XXXXX, o číselné údaje k jeho osobnému bankovému účtu „Smart konto študent“ vedeného vo XXXXX s cieľom vykonať finančný podvod vo výške 15,- Eur na svoje konto zriadené na internetovej stránke UNIBET, pričom XXXXX potrebné údaje dobrovoľne poskytol zo svojej bankomatovj karty XXXXX pridelenej k jeho účtu a následne ešte v ten deň vo večerných hodinách XXXXX zrealizoval ďalšie finančné prevody na svoje účty zriadené na internetových stránkach UNIBET vo výške 164,38 Eur a FIRST CLEAR vo výške 41,- Eur, ale už bez súhlasu majiteľa účtu, nakoľko vedel že číselné údaje z bankomatovej karty k osobnému bankovému účtu sa uchovávajú v pamäti počítačového systému, a týmto svojím konaním spôsobil poškodenému XXXXX škodu v celkovej výške 205,38 Eur.

Uznesením prokurátora Okresnej prokuratúry Galanta zo dňa 28.10.2013, spisová značka 2 Pv 700/12/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátorky Okresnej prokuratúry v Galante č. 2Pv 700/12-15 zo dňa 28.10.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona.
   
	Uznesenie nadobudlo právoplatnosť dňa 15.11.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  osemnásť (18) mesiacov, počas ktorej mu bola uložená povinnosť uhradiť škodu poškodeného XXXXX vo výške 205,38 Eur. Túto škodu aj počas plynutia skúšobnej doby v plnom rozsahu uhradil. Skúšobná doba obvinenému uplynula dňa 15.05.2015.

	Vzhľadom k tomu, že obvinený v skúšobnej dobe viedol riadny život, súdom ani iným orgánom trestaný nebol a v súčasnosti sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka